Exqrch/javanese-Komodo-pixelgpt huggingface dataset:
Dadi, Wong Zamboanga duwé rong cara ngéja, nanging kang luwih disenengi kang "Chavacano".
Sawetara, wong Cavite, Ternate, lan Ermita ngéjané Chabacano
Davaoeños (Castellano Abakay), Cotabateños, lan wong-wong saka provinsi Basilan mèlu éjan Zamboanga
Dhialèk kang sak panggon pulo kaya Ermita, Caviteño, lan Ternateño – diarani uga kanthi Bahra – katon padha amarga padha-padha andhuwé basa Tagalog dadi basa rujukané, sawatara ing Zamboanga, Castellano Abakay, lan Cotabateño katon padha amarga njupuk basa rujukan ing Basa-basa Visayas kaya ta Basa Cebuano, Basa Tausug, Basa Hiligaynon, Basa Subanon, lan Basa Sama
Wong Zamboanga mesthi ngundhang dhialèké Zamboangueño, Zamboangueño Chavacano, lan yèn wong Caviteños ngundhang dhialèkéCaviteño utawa Chabacano de Cavite, lsp kanggo mbédhakaké siji karo liyané
Kadang kala wong Zamboanga ngarani basané kanthi Chavacano, utawa Zamboangenio
Wong Caviteño ngarani Caviten, Linguaje di Niso, utawa Tsabakano
Sawetara wong Ermita ngarani Ermiteño lan wong Ternate Ternateño Chabacano, Bahra, utawaLinguaje di Bahra
Ing Davao, Davaweño, Davawenyo, Davawenyo Zamboangenyo, Castellano Abakay, utawa Davao Chabacano/Chavacano
Wong Cotabato ngarani basané Cotabato Chabacano/Chavacano
Panyatur saka Basilan ngarani basané Zamboangueño utawa ing cara resmi Chavacano de Zamboanga
Ing tanggal 23 Juni 1635, Kutha Zamboanga dadi panggonan tetep guminté Spanyol awit dibanguné Béténg San José
Panyerangan saka bajag lan prajurit sultan Mindanao lan Jolo uga panyebaran agama Kristen luwih ngidul (amarga Zamboanga panggonané strategis) meksa para misionaris Spanyol anjaluk thulung ayoman saka guminté kolonial
Sawetara pihak militèr mutusi nekakaké batur saka Luzon lan Visayas
Dadi batur kang yasa béténg iki dumadi saka prajurit Spanyol lan Meksiko, tukang watu saka Cavite (mayoritas), batur ganti saka Cebu lan Iloilo, lan uga saka rena-rena suku Zamboanga kaya Samal lan Subanon
Basa kang rena-rena iki marai kangèlan kanggo sesambungan
Kanggo ngandhehi bab iku, kabèh paréntah makarya ditokaké ing Basa Spanyol
Para batur iki akèh-akèhé ora sekolah lan amarga iku ora mudheng Basa Spanyol, nanging butuh sesambungan antaraning dhéwé lan uga wong Spanyol
Akiré sak wujuding pijin ana lan dadi basa kréol kang dadi basa lingua franca lan/utawa basa resmi, mligané ing Kutha Zamboanga
Nalika Kasultanan Sulu ngwènèhké Kapuloan Sulu menyang Spanyol ing akir taun 1700an (Pulo Basilan ing taun 1762, sawatara Sulu lan Tawi-tawi ora, amarga mung ngakoni sapérangan kakuwasan Spanyol ing pulo-pulo iku), Para pemukim lan prajurit Spanyol nggawa uga basané ing laladan iku nganti Spanyol, Jerman, lan Inggris saabipraya ing Protokol Madrid taun 1885, kang ngakoni panguwasané Spanyol ing kapuloan Sulu
Basa Chavacano dadi basa lingua franca ing kapuloan Sulu
Sanajan Kalimantan Lor (saiki Sabah), ora kalebu ing laladan Spanyol kang disebutaké ing abipraya lan lumebu guminté Inggris, basa Chavacano isih ana ing kutha Semporna
Saka iku, tumekaning wadyabala Spanyol lan lembaga-lembaga pendhidhikan lan agama saka Spanyol uga dadi sebab anané basa Kréol Spanyol
Wong Merdicas utawa Mardikas iku wong Katulik asli pulo Ternate lan Tidore ing Maluku, kang lumebu Katulik awit jaman kakuwasan Portugis lan ditekani para misionaris Yesuit
Sabanjuré pulo-pulo iki dijupuk karo Spanyol bebarengan karo Landa jaman iku
Ing taun 1663, prajurit Spanyoling Ternate kepeksa ditarik menyang Manila kanggo ngalahaké bajag Cina utawa Koxinga (kang pungkasané nyerahaké Ternate menyang Landa)
Ana pirang-pirang wong Merdicas kang ndarmabakti nulungi lan dipanggonké ing bantaran kali Maragondon (kang diarani "Barra de Maragondon") lan Tanza, Cavite, Manila
Perang iku ora kedadén amarga Koxinga lara lan pejah.
Alon-alon wong Merdicas iki nyampur karo warga enggon-enggonan
Laladan iku saiki diarani Ternate kang dijenengaké padha karo pulo Ternate ing Maluku Lor, lan turunané terus nganggo basa kréyol Spanyol kang ana pangaruh Portugisé lan diarani Caviteño utawa Ternateño Chavacano.
Politeknik Harapan Bersama Politeknik Harapan Bersama (dicekak Poltek Harber) ya iku pawiyatan luhur swasta kang dumunung ing Kutha Tegal, Jawa Tengah
Pawiyatan iki diadegaké taun 2002 dhedhasar Surat Keputusan Mantri Pendidikan Nasional Angka 128/D/O/2002
Politeknik Harapan Bersama ana ing sangisoré Yayasan Pendidikan Harapan Bersama kang dikukuhaké lumantar Akta Notaris No
Saliyané nggulawenthah ing babagan èlmu-èlmu tèhnik, Poltek Harber uga mbukak program studhi kaséhatan (kabidanan lan farmasi) sarta akuntansi
Program pangajaran kang dicakaké ing Politeknik Harapan Bersama dirancang supaya ngasilaké tenaga ahli kang mandhiri lan profésional ana ing tataran Dhiploma-3 lan Dhiploma-4 kanthi sistem pangajaran vokasional (70% praktèk lan 30% téyori)
Pangajabé, lulusané bisa payu ana ing pasar kerja utawa bisa nyiptakaké lapangan kerja
Website Resmi Poltek Harber
Grojogan Sekar Langit Air Terjun Sekar Langit (basa Jawa: Grojogan Sekar Langit) ya iku salah sijiné tlatah plesiran alam sing dumunung ana ing Désa Telogorejo, Kacamatan Grabag, Kabupatèn Magelang, Jawa Tengah
Grojogan iki ana ing èrèng-èrèngé Gunung Telomoyo, winatesan karo tlatah Kabupatèn Semarang lan Kutha Salatiga
Dhuwuré grojogan iki selawé mèter saka dhasaré telaga
Grojogan Sekar Langit dumunung ana ing Désa Telogorejo, Kacamatan Grabag, Kabupatèn Magelang, Jawa Tengah, ing èrèng-èrèngé Gunung Telomoyo, winatesan karo tlatah Kabupatèn Semarang lan Kutha Salatiga, Jawa Tengah
Kaéndahané tekan saiki isih dijaga kanthi apik
Akèh wit-witan kang ijo royo-royo ing sakiwa lan tengené dalan lumebu, sing dawané 400 mètèr saka dalan gedhé tumuju grojogan
Sekar Langit uga naté dadi papan kanggo nggarap film "Yohana Gadis Rimba" sing rikala semana diparagakaké déning Lidya Kandou lan Atek Soedharmo (1993)
Éwandéné, juru arahé ya iku Wim Umboh
Pirang-pirang taun kapungkur, dalan lumebu ana ing kono rada rusak awit saka ketaman wancana longsor, nanging para pamangku praja, ora suwé banjur ndandani nganggo undhak-undhakan kang digawé saka semèn
Saliyané kaéndahan alamé, sing ndadèkaké para pelancong padha kersa ing Sekar Langit ya iku anané dongèng Jaka Tarub
Miturut critané, ing telaga kono iku Jaka Tarub ndingklik lan nyolong sléndang salah sijiné widadari sing lagi adus ing satengahé telaga, ya iku Nawangwulan
Widadari kang sléndangé kacolong iku, pungkasané ora bisa mulih manèh menyang kahyangan lan nglakoni urip (dadi garwané) karo Jaka Tarub
Éwadéné sléndang mau, dadi kunci kasektèné Nawangwulan.
Dynand Fariz Dynand Fariz (#ALIH) ya iku salah sijiné pengrancang busana saka Indonésia
Dhèwèké kondhang minangka pandhégané Jember Fashion Carnaval kang diwiwiti ing taun 2003
Dynan dadi dhalangé salah sijiné panyarta kang olèh bebungah Busana Nasional Apik Dhéwé ana ing kontès kasulistyan sajagad Miss Universe 2014 kang dianakaké ing Florida, Amérikah Sarékat 25 Januari 2014
Dynand Fariz ngrampungaké pawiyatan luhur ing IKIP Surabaya
Dhèwèké uga sinau lan gladhèn ing Sekolah Mode ESMOD Jakarta lan ESMOD Paris
Jenengé kawentar ing saindhenging Nuswantara lan donya nalika kasil ndadèkaké Jember Fashion Carnaval salah sijiné adicara karnaval busana kang mrebawani awit saka uniké, kang ndadèkaké dalan-dalan ing Kutha Jember minangka "cat walk" paling dawa sadonya
Ana ing adicara gedhèn kuwi, Dynand dadi kang ndhalangi lan mandhégani
Jember Fashion Carnaval dhéwé karaméan busana kang diadani saben taun awit taun 2002
Ing taun 2014, Dynan mèlu menggalih rancangané busana kanggo panyarta Miss Universe 2014 saka nagara Indonésia, Elvira Devinamira
Adicara iku dianakaké ing Florida, Amérikah Sarékat nalika 25 Januari 2014
Awit saka karyané Dynan Fariz, Elvira kang nganggo busana kang aboté nganti 20 kilogram mawa sesirah "The Chronicle of Borobudur" iku menangaké bebungah Busana Nasional Apik Dhéwé.
Tok Pisin Tok Pisin ( ]) iku salah sawijining basa kréol kang ana ing Papua Nugini
Basa iki basa resmi ing Papua Nugini lan basa kang dipituturaké ing saindenging nagara iku
Sanajan ta mangkono, ing sawatara tlatah: Western, Gulf, Central, Oro, lan Teluk Milne, tuturané basa iki isih anyar lan ora umum mligi kanggo para wong tuwa
Tok Pisin dadi basa kang madeg ijen sanajan kawitané mligi minangka basa kanggo dol-tinuku, utawa diarani pijin
Déning panyatur basa Inggris, basa iki diarani New Guinea Pidgin (Pijin Nugini) utawa "Pidgin English" (Basa Inggris Pijin)
Ing Papua Nugini, ana kira-kira antara lima nganti enem yuta wong nganggo basa Tok Pisin ing sawatara tataran, sanajan ora kabéh bisa ngomong basa iki ing cara kang apik.Akèh kang nyinaoni basa iki dadi basa ibu, mligi bocah-bocah kang wong tuwané utawa embahé nganggo basa bédha-bédha
Saliyané iku dipituturaké ing tlatah kutha, pulisi lan bala uga nganggo basa Tok Pisin kanggo talimarga dina-dina, sanajan ora nganti lancar ("tok ples"), utawa nyinaoni basa liyané, sakbaré Tok Pisin (lan manawa Inggris)
Ana manawa sakyuta wong kang nganggo basa Tok Pisin dadi basa mligi saiki
"Tok" asalé saka tembung Basa Inggris "talk", nanging uga duwé pangetrap kang amba, uga njarwakaké "aba", "sesorah", or "basa"
Sawetara "Pisin" asalé saka basa Inggris ya iku "pidgin"; ukara iki pungkasané ngetrap saka arti "dedagangan", kang wujud lumrah ing sesambungan antar bangsa
‘’Tok Pisin’’ uga mau minangka ‘’’Pijin Gini Anyar’’’(New Guinea Pidgin) ing Basa Inggris
Kanggo warga Papua Nugini panyatur Basa Inggris, Tok Pisin mung diarani “Pijin” waé.
Nanging para ahli basa luwih seneng nganggo ukara ‘’’Tok Pisin’’’ amarga nganggep basa iki adeg-adeg dhéwé lan ora namung ‘’lingua franca’’ kang dianggo sesambungan warga kang bédha basané
Iku amarga basa iki uga wis dadi basa ibuné akèh wong
Basa Tok Pisin iku asil saka amoran déning rena-rena wong kapuloan Pasifik kang ngganggo basa kang bédha-bédha
Wong-wong iki digawa ing kebon-kebon ing tlatah Queensland lan pulo-pulo liyané
Saka kono, para bau iki ngembangaké basa pijin kanggo sesambungan, lan njupuk tembung-tembungé mligané saka basa Inggris
Kajaba Inggris, uga njupuk saka Basa Jérman, Basa Melayu, Basa Portugis lan basane dhéwé kang kalebu Basa-basa Austronésia kaya ta Basa Kuanua kang dipituturaké Wong Tolai ing East New Britain
Pijin dhedhasar Inggris iki dadi Tok Pisin ing sisih Papua Nugini Jérman kang nganggo Basa Unserdeutsch, basa kréol dhedhasar Basa Jérman
Basa iki didhadékaké basa lingua franca –lan basa sesambungan padinan antaraning nayaka karo wargané, lan antaraning wong kang bédha basané
Tok Pisin lan sadhulurané Basa Bislama ing Vanuatu lan Basa Pijin ing Kapuloan Solomon dianggep rata dadi dhialèk Basa Inggris Pijin Melanesia utara Basa ‘’Neo Melanesia’’
Bebarengan karo Basa Inggris lan Hiri Motu, Basa Tok Pisin dadi salah sawijining basa resmi ing Papua Nugini
Basa iki dipituturaké ing dhébat-dhébatan national parliament
Seseratan pamaréntah akèh ditulis ing basa Inggris, nanging kaya kampanye, utawa wara-wara umum racaké nganggo Tok Pisin, sebagén utawa kabèh
Sanajan basa sesambungan ing pangajaran dipituturaké ing Basa Inggris, ana sekolah-sekolah kang nganggo Basa Tok Pisin mligané nganti kelas telu SD kanggo ngembangaké kapinteran maca tulis saka pramila.
Bom mobil Aleppo 2017 Tanggal 15 April 2017, sawijiné bom mobil mbledhos ora adoh saka iring-iringan bis ing wewengkon al-Rashideen, sisih kuloné Aleppo, Suriah
Bis-bis iku mau ngangkud para pengungsi saka kutha-kutha kang dikuwasani déning pamaréntah ya iku al-Fu'ah lan Kafriya kang dijaga déning wong ngraman
Bom iku agawé patiné wong 126 ing antarané ana bocah-bocah cacah 68
Bis sing ngangkud para pengungsi iku mau pangejawantahané sapérangan rembugan kang ditengahi déning pamaréntah Suriah, Iran, lan Qatar (minangka sulih sarirane para ngraman), lan kaleksanan déning Bulan Sabit Abang Suriah Arab
Wondéné kasile rerembugan ngangkud pengungsi mau, masarakat Singah Al-Fu'ah lan Kafriya, kang disokong déning pamaréntah Suriah lan dikepung déning pejuang kaum Sunni, arep diangkud mara ing Aleppo
Minangka imbalané, warga Madaya lan Al-Zabadani, sing akèh-akèhé pandhèrèk Sunni nyokong lawané pamaréntah, arep diangkud mara ing provinsi Idlib
Serangan bom iku kadadéan ana ing dhistrik Rashideen, sisih kuloné kutha Aleppo, antarané tabuh 15:30 wayah saenggon
Miturut para pawarta, bom mau didèlèhaké ana ing sajeroning mobil kang diparkir ora adoh saka panggonané wong-wong lagi nampa jatah tetedhan, ora adoh saka iring-iringan bis kang mandheg ing gerbang pamriksan kanggo ngangkud para pengungsi kang ketaton
Pawarta wiwitan mratèlaké yèn mung lusinan warga kang kaprajaya, nanging banjur ana pawarta anyar sing surasané ana tambahan kurban tiwas cacahé ana satus nem likur, ing dina sabanjuré, iku mau miturut Observatori Suriah kanggo Hak Asasi Manungsa
Dikandhakaké déné kurban cacah satus sanga sing tiwas iku pengungsi, kalebu bocah-bocah cacah 68, lan liyané ya iku para ngraman sarta para sukarilawan
Juru wicara kelompok wong ngraman, Ahrar al-Sham mratèlake yèn udakara telung puluh anggotané uga kaprajaya
Miturut kelompok sipil White Helmets, sèket lima wong ngalami ketaton
Idhèntitas paraga nganti tumeka saiki durung dingertèni
Miturut setasiyun-setasiyun télévisi ing Suriah, warga sipil saka Fuaa lan Kafriya nyokong pamaréntah salawasé kutha-kutha padha dikepung, lan para ngraman kudu tanggung jawab mbledhosé bom iku mau
Nanging miturut aktivis lawané pamaréntah, mbledhosé bom iku bokmenawa malah pamaréntah dhéwé sing ngecakaké kanggo ngalihaké kawigatèné Serangan kimia Khan Shaykhun.
Masjid Agung Purbalingga Masjid Agung Purbalingga iku masjid sing ana ana ing Purbalingga Jawa Tengah
Masjid iki diresmikna ana ing Gubernur Jawa Tengah lan dipugar ana ing Bupati Purbalingga, Drs
Triyono Budi Sasongko, MSi
Karo arsitèktur sing ngadopsi Masjid Nabawi ana ing Madinah lan daya tampunge nganti 12000 wong
Masjid iki ana ana ing kawasan tengah kutha Purbalingga tepate ana ing ngarep Alun Alun
Alamate ana ing Dalan Jambu Karang No 1 Purbalingga
Wangunan masjid sing dadi kebanggan masarakat Purbalingga iki duwé ciri khas sing nonjol
Gaya arsitekturé masjid iku maen namung uga mègah
Pas agi dirénovasi taun 2002, masjid iki digawé karo perpaduan antar arsitèktur Jawa lan Timur Tengah
Lan dideleng sedela kaya kémutan maring masjid sing ana ana ing Madinah
Masjid iki duwé payon sing kaya limas susun telu sing warna ijo lan uga duwé kubah warna putih ana ing ndhuwuré
Nang pipiré masjid duwé saka sing dhuwur kaya masjid Nabawi
Masjid Agung Darussalam digawé taun 1853 M utawa 1269 H ana ing ulama setempat sing jenengé KH Abdullah Ibrahim
Pembangunané dilakokna ana ing dhuwur lemah ambané 5.500 mèter pasagi
Siki masjid kuwé ngalami rénovasi nganti enem wates
Nang taun 1918, 1960, 1970, 1980-1985 lan terakhir ana ing taun 2002-2004
Dana sing dialokasikna ana ing rehab taun 2002 nganti 2 miliar rupiah.
Masjid Wustha Mangkunegaran Masjid Wustha Mangkunegaran iku masjid tuwa kang mapan ing Kutha Surakarta
Masjid iku minangka "masjid nagara" nalika hadeging Kadipaten Praja Mangkunegaran
Sajatiné, nalika papréntahan Mangkunagara I wis ana "masjid nagara" kanggo Praja Mangkunegaran sing letaké ing Kauman, Pasar Legi
Namung kanggo "panatagama" (urusané agama), panggonané masjid dilihna maring panggonané saiki
Pembangunané masjid sing ngrancang arsitek Belanda, Herman Thomas Karsten
Siki masjidé ana ing Dalan Kartini, ana ing iring kulon Pura Mangkunegaran, kelebu ana ing wilayaeh Kalurahan Ketelan, Banjarsari, Surakarta
Masjid manggon ana ing papan ambané 4.200 mèter persegi, karo tipe bangunané "tajug" utawa yasan khas Jawa mung kanggo masjid thok
Bangunané ana teras ana ing iring wétan
Kaya Masjid Agung Kraton Surakarta, ing terasé ana "tratag rambat", kaya gang ana payoné sing madan mèngarep
Kekhasané masjid Mangkunegaran, tratag rambat iki dimaeni karo témbok ana kaligrafiné
Iring kidul ana maning enggon kanggo ngajian sing wadonan ("pawastren")
Nang ngarep masjidé ana saka utawa menara (iring wétan madan ngalor), lan yasan kanggo sunatan utawa khitanan sing diceluk "maligen"
Ing iring wétan madan ngalor masjid ana prasasti marmer sing dipasang ing témbok tememplek, iku pèngetan pembangunané masjid lan menara ing basa Arab lan bahasa Jawa
Miwiti pasang tales: muji luhuring salira Nabi (1807 / 1878 M) Ngambali pasang tales: ? (1847 / 1917 M) Pambalaripun tuwin miwiti pasang tales manara: nata pawisikan samadyaning praja (1855 / 1924 M) Budhayané
Jeneng "Wustho" diwehna taun 1949 déning Kepala Takmir ("Penghulu") Pura Mangkunegaran Raden Tumenggung K.H
Seurunge, masjid kur diceluk "Masjid Mangkunegaran"
Masjid Wustho iku papané kanggo njurung kagiyatan spiritual sing dilakokna ana ing Pura Mangkunegaran
Pas kiraban pusaka ana ing karaméan Taun Anyar Jawa ing malem siji Suro sing maca ayat-ayat suci Al Qur'an dilakokna ana ing Masjid Wustho.
Orthonectida Orthonectida iku filum kecil parasit ora digelet pengertiané sekang invertebrata sagara sing salah siji organisme multiselular sing paling biyasa
Gedene iku kéwan kaya cacing mikroskopis, sing lewih sekang siji lapisan sel njaba ana siliané sekitaré massa sel kelaminé
Kae rénang karo bébas ing tubuh inangé, sing kelebu platyhelminthes, cacing polychaeta, moluska bivalvia, lan echinodermata
Kae gonochoristic, karo individu lanang lan wadon misah
Angger wis siyap kanggo réproduksi, kae lunga sekang inangé, lan sperma sekang lanang nembus awak sing wadon kanggo fertilisasi internal
Zigot sing dikasilna dadi larva ngabi silia sing lolos sekang biyungé kanggo nggolet inang anyar
Bar nemu inang, larva kelangan silia lan dadi larva plasmodium syncytial
Larva iki, gilirané, mecah dadi akèh sel-sel individual sing arep dadi génerasi selanjute
Filum iki ana sekang 20 spésies sing dikenal, ing "Rhopalura ophiocomae" iku sing paling dikenal
Filum iki ora dibagi mengjero kelas utawa ordho, lan kur isi loro famili
Awale dideskripsina déning taun 1877 kanggo kelas, lan kadang-kadang ditandai kanggo ordho ing filum Mesozoa, panalitèn anyar, orthonectids béda pisan karo rhombozoa, kelompok lain di Mesozoa
Pok-pokan Pok-pokan iku lelembut mawa ilat geni miturut kapitayané wong Jawa
Lelembut iki senengané nèmplèki awaké manungsa lan kéwan, nuli nyesep getihé
Panggoné tilasé nyesep mau banjur katon titik-titik biru
Kanggo nulak lelembut iki, wong lanang dikudokaké nyimpen jimat ing njeron iketé, déné wong wadon ing njeron angkiné.
Dewan Kesenian Semarang Dewan Kesenian Semarang (cara Jawa: Paheman Seni Kutha Semarang) dicekak DEKASE ya iku organisasiné mitra pamaréntah Kutha Semarang kang tugasé ngayahi jejibahan saperlu nyuksèsaké pambangunan masarakat ing babagan seni-budaya
Organisasi iki ngadeg nalika taun 1999 dhedhasar Instruksi Mantri Dalam Negeri No
DEKASE dibawahi katuwa, lan diampingi déning carik (sékretaris), artaka ("bendahara"), lan sawenèh panitya
Taun 2017, Katuwa Dewan Kesenian Semarang dicekel déning Handry TM, tilas juru warta koran "Harian Suara Merdeka" kang uga sastrawan (carita cekak lan novèl)
DEKASE nduwéni sesambungan raket karo paheman seni kutha lan kabupatèn liyané, kaya ta Dewan Kesenian Jawa Tengah, nanging ora duwé hiérarki amarga pangemunahé diurus dhéwé-dhéwé kang saben taun dilapuraké marang Pamaréntah Kutha Semarang
Taman Budaya Raden Saleh
Kawit madegé organisasi tekan sapéné, méh kabèh kagiyatan seni kang dicakaké déning Déwan Kesenian Semarang ana ing Taman Budaya Raden Saleh ing Dalan Sriwijaya, Semarang
Komplèk kang ambané kurang luwih sahèktar kuwi nyepakaké fasilitas antarané Gedung Narto Sabdo, kantor sékrétariaté DEKASE, téater ing njaban gedhong, téater kalangan, lan sandhingan karo Perpustakaan Daerah Kutha Semarang lan Gedung Wanita
Nanging, kawit anané wacana arep madegé Trans Studio ing laladan kono, Dewan Kesenian Semarang ngaturaké panguneg-uneg tumrap rancana kuwi menyang Wali Kutha
Sawenèh bab kang dadi uneg-uneg antarané nyuwun supaya paguyuban wayang wong Ngesti Pandhawa diwènèhi panggon ing komplèk Trans Studio kanggo gelaran nguri-uri kabudayan Jawa
Semono uga, para seniman saka kabèh babagan seni uga perlu diwènèhi panggon kang cukup kanggo ruwang èksprèsi.
Zaid (#ALIH) ya iku salah sijiné sastrawan saka Indonésia
Jenengé wis kawentar ing jagat sastra Indonésia kanthi karya-karyané wujud geguritan lan kajian sastra kang diemot ana ing ariwarta utawa kalawarta Indonésia, antarané "Media Indonesia, Bali Post, Indopos, Padang Ekspres, Pikiran Rakyat, Riau Pos, Seputar Indonesia, Solopos, Merapi, Suara NTB, Banjarmasin Post, Metro Jambi, Minggu Pagi", lan liya-liyané
Sofyan kalebu salah sijiné pujangga kang mèlu ing Komunitas Negeri Poci
Zaid kang nduwéni jeneng asli Supyan, lair ing Kabupatèn Sumenep, Jawa Wétan (Madura), 8 Januari 1986